SAF เตรียมโรดโชว์ออนไลน์ เปิดศักยภาพธุรกิจ 14 พ.ย.นี้
SAF เดินหน้าจัดโรดโชว์ออนไลน์วันที่ 14 พ.ย.65 โชว์ศักยภาพธุรกิจจำหน่ายเหล็กกล้าเกรดพิเศษ เพื่อตอบโจทย์ความต้องการลูกค้าในหลากหลายอุตสาหกรรมของประเทศไทยแบบครบวงจร ตลอดจนให้ข้อมูลเสนอขายหุ้น “ไอพีโอ” ครั้งแรก
SAF เดินหน้าจัดโรดโชว์ออนไลน์วันที่ 14 พ.ย.65 โชว์ศักยภาพธุรกิจจำหน่ายเหล็กกล้าเกรดพิเศษ เพื่อตอบโจทย์ความต้องการลูกค้าในหลากหลายอุตสาหกรรมของประเทศไทยแบบครบวงจร ตลอดจนให้ข้อมูลเสนอขายหุ้น “ไอพีโอ” ครั้งแรก
9 พ.ย. 2565

บริษัท เอส.เอ.เอฟ. สเปเชียล สตีล จำกัด (มหาชน) หรือ SAF ผู้นำธุรกิจจำหน่ายเหล็กกล้าเกรดพิเศษที่มุ่งมั่นนำเสนอผลิตภัณฑ์คุณภาพสูงจากผู้ผลิตชั้นนำระดับโลกและมีความเชี่ยวชาญในด้านการให้บริการชุบแข็งสุญญากาศ เพื่อตอบโจทย์ความต้องการลูกค้าในหลากหลายอุตสาหกรรมของประเทศไทยแบบครบวงจร
พร้อมเตรียมจัดกิจกรรมแนะนำข้อมูลธุรกิจ กลยุทธ์ขับเคลื่อนการเติบโต ตลอดจนข้อมูลการเสนอขายหุ้นสามัญเพิ่มทุนต่อประชาชนเป็นครั้งแรก (IPO) และแผนการเข้าจดทะเบียนในตลาดหลักทรัพย์ เอ็ม เอ ไอ (mai)
นำโดยคณะผู้บริหาร SAF ดร.พิศิษฐ์ อริยเดชวณิช ประธานเจ้าหน้าที่บริหาร และภญ.ลีนา อริยเดชวณิช ประธานเจ้าหน้าที่ฝ่ายการเงิน พร้อมด้วยนายพิศาล อริยเดชวณิช ประธานเจ้าหน้าที่ฝ่ายปฏิบัติการ พร้อมที่ปรึกษาทางการเงิน นายคมกฤต มีคำสัตย์ กรรมการผู้จัดการอาวุโส บริษัทหลักทรัพย์ เอเชีย เวลท์ จำกัด ร่วมให้ข้อมูลในวันจันทร์ที่ 14 พฤศจิกายน 2565 เวลา 13:00 – 14:30 น. ผ่านช่องทางออนไลน์ที่ Facebook Page : MT Multimedia